Zdi se nam pomembno, da opozorimo na to, da je dela s čiščenjem in sanacijo še ogromno. V tej jesenski akciji že lahko nekaj odpadkov odstranimo, pregledamo teren občin in popišemo večje kose odpadkov. Popis bomo predali koncesionarjem, da bodo odpadke zagotovo odstranili do spomladanskih izvedb akcije.
Hkrati z širjenjem glasu o akciji dajemo tudi motivacijo za prihodnji razvoj, če bomo samo čakali do pomladi, bo zanimanje za dolino še bolj usahnilo. Pravzaprav pa vsako čiščenje prispeva k obnovi narave in sanaciji, ki ga lahko v taki obliki prispevamo prebivalci.